ไฟเขียวหลักการซอฟท์โลนช่วยน้ำท่วม
“หม่อมเต๋า”อนุมัติหลักการทำซอฟท์โลนช่วยเหลือผู้ประสบภัยน้ำท่วม พร้อมกำชับให้ทำอย่างมีธรรมาภิบาล
22 ธ.ค. 2554

“หม่อมเต๋า”อนุมัติหลักการทำซอฟท์โลนช่วยเหลือผู้ประสบภัยน้ำท่วม พร้อมกำชับให้ทำอย่างมีธรรมาภิบาล
ม.ร.ว.จัตุมงคล โสณกุล ประธานคณะกรรมการธนาคารแห่งประเทศไทย(กกธ.) หรือ บอร์ดธปท. กล่าวว่า วันนี้ที่ประชุมกกธ.ได้รับฟังรายงานและอนุมัติในหลักการ ที่ธปท.เตรียมจะจัดทำสินเชื่อดอกเบี้ยต่ำพิเศษ(ซอฟท์โลน)ตามนโยบายของกระทรวงการคลัง เพื่อช่วยเหลือผู้ประสบภัยน้ำท่วม โดยพาะผู้ประสบภัยที่เป็นผู้ประกอบการขนาดกลางและขนาดย่อม(เอสเอ็มอี) และรายย่อย เพราภาวะนี้ผู้ประสบภัยเหล่านี้ที่คงมีปัญหาในการหาแหล่งเงินกู้มาฟื้นฟูกิจการและบ้านเรือนพอสมควร นโยบายการเงินควรมีส่วนช่วยเหลือบ้าง 
“การทำนโยบายการเงินคงไม่ใช่แค่การขึ้นหรือลดดอกเบี้ย การช่วยเพิ่มสภาพคล่องเพื่อช่วยเหลือผู้ประกอบการและรายย่อยในเหตุการณ์ที่คาดไม่ถึงก็เป็นสิ่งที่ควรจะทำด้วย เพราการทำธปท.จะมีภาระอุดหนุนดอกเบี้ยและภาระในการบริหารสภาพคล่องอยู่บ้าง ก็พอจะรับไหว ส่วนจะทำวงเงินเท่าไรจึงจะเหมาะสม ทางคลังกับธปท.คงคุยกันได้ แต่สิ่งที่อยากกำชับให้ระวังในการทำซอฟท์โลนซึ่งเสมือนการอุดหนุน คือ ต้องมีวินัยการเงิน และมีธรรมมาภิบาลในการจัดทำให้มาก”ม.ร.ว.จัตุมงคลกล่าว